Nicolas Bosret

Nicolas Bosret a vnou å monde li 5 di måss e 1799 (dizo l' redjime francès, ki loméve oficirmint ç' djoû la 15 vintôze di l' an VII), et mori li 18 di nôvimbe e 1876, c' esteut-st on scrijheu d' tchansons e walon d' Nameur, inte di zeles, «Li Bea Bouket».

 Biyografeye 
 Si ptite djonnesse 
Nicolas Bosret tchantéve sins djamåy end awè s' sô. Et les djins el sipoter « l' ålouwete do cwårtî » oudonbén : li « råskignoû d' amon nozôtes ».

On djoû, a môde di rén, Matî preye Nicolas å  djeu des tchuvalîs. Vo les la, nos deus gaméns å djouwer a cori onk après l' ôte. Matî, k' est l' pus vî a totshûte li dzeu... et tricter sol dos pu dsu l' tiesse di s' fré avou ene baguete ki rshonne  bén pus a ene åre k' a on boket d' bwès. Li scorieu tchentêye li vizaedje do ptit. Les ouys sicoryîs, gn a rén yeu a fé. Nicolas a divnou aveule !

L' efant tchantéve dedja come ene andje. L' abé d' Sint-Leu k' aveut do cour s' a ocupé d' lu et lyi aprinde ses notes, l' årmonreye et a djouwer d'  l' ôre.

On lyi djheut ene sacwè on seu côp, c' esteut la, et nel pus djamåy rovyî. Cwand il a yeu s' vwès fwaite, il a tchanté å docsal. Il a scrît des cantikes, des pîces po l' eglijhe, et foiravant des tchansons.Joëlle Spierkel, Bosret di s' no d' famile; tecse oyåve so Youtube (loyén vaici)

 Dins des soces walon-cåzantes 
Diviè 1820, dizo l' minance holandesse, il hantéve ene soce di «francs fårceus» k' aléve divni, oficirmint, e 1826, li «Ceke des Minteus», pu li «Cåbaret des Mintes» (1834) et co pus tård (1843) li soce Moncrabeau.


C' est Bosret ki va adjinçner, e 1857, l' orkesse Moncrabeaucyin. L' instumint eployî est foirt simpe: c' est l' flûte a l' agnon. Mins elle est dguijheye dins totes sôres di droles d' instrumints metans: li «tchén dal rimoye», les «cougnous a piston», li «tiesse di tchvå», li «malton».

Et scrire des clapantès tchansons come «Li pikete do djoû å viyaedje», «Li sondje d' on blessî e Crimêye», «Ene fiesse namurwesse».

Li «bea bouket» fourit compôzé e 1851, et eplaidî dizo l' alomåcion «Li bouket del marieye».

 Live e walon so Colas Bosret 
Si vicåreye est racontêye dins l' live Bosret di s' no d' famile da Joëlle Spierkel.

 Hårdêye difoûtrinne 
 Videyo sol djonnesse da Colas Bosret



 Sourdant 

Bosret
Bosret
Bosret